CONVENIO COLECTIVO PARA O PERSOAL LABORAL DO CONCELLO DE PONTEAREAS
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios colectivos, 07/01/2019)

Visto o Acordo da Comisión Negociadora polo que se aproba o texto do convenio colectivo para o persoal laboral do CONCELLO DE PONTEAREAS, subscrito en representación da parte económica, por unha representación do concello, e da parte social, polo comité de empresa e por representantes dos sindicatos CSI-F, CC. OO., CIG e UGT, en data 28 de setembro do 2018 e ratificado polo Pleno do Concello, o 16 de outubro do 2018. Primeiro.- Dito convenio foi presentado na Xefatura Territorial de Vigo en data 30 de outubro do 2018. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.- Que o artigo 90.2 e 3 do Real Decreto Lexislativo 2/2015, do 23 de outubro, do Estatuto dos Traballadores, outorga facultades a Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.- Real Decreto 713/2010, do 28 de maio, sobre Rexistro e Depósito dos convenios e acordos colectivos de traballo. Terceiro.- Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.- Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18.11.2010). Segundo.- Dispoñer a súa publicación no Boletín Oficial da Provincia. Terceiro.- Ordenar a notificación desta Resolución á Mesa Negociadora do mesmo. O xefe territorial. Decreto 135/2017, do 28 de decembro (DOG nº 18 do 25/01/2018) A xefa do Servizo de Coordinación Administrativa e Xestión Económica Abbass Diaz Pallares Artacho O obxectivo deste convenio colectivo non é outro que o de regular as condicións de emprego do conxunto do persoal laboral do Concello de Ponteareas. Por todo iso, e de conformidade co disposto nas leis e normativa legal aplicable, as partes negociadoras acordan a subscrición do presente convenio colectivo das condicións de emprego do persoal laboral ao servizo do Concello de Ponteareas. Son asinantes do presente convenio colectivo pola parte empresarial, o Concello de Ponteareas e, pola parte social, o Comité de Empresa e as organizacións sindicais CCOO, CIG, CSIF e UGT. As partes exercen e recoñécense reciprocamente a representatividade requirida pola normativa vixente e, polo tanto, contar con plena lexitimidade para subscribiren o presente convenio colectivo. Este convenio colectivo será de aplicación no Concello de Ponteareas, que o asume na súa totalidade, tras a negociación colectiva ao nivel correspondente. Inclúese expresamente a totalidade dos entes e organismos públicos que formen, ou poidan formar, parte do Concello de Ponteareas. En calquera caso, a extensión do eido funcional do presente convenio aos entes ou organismos autónomos que poidan xurdir tras a entrada en vigor do presente convenio, será obxecto de estudo no seo da súa comisión paritaria de seguimento e control. O convenio colectivo aplicarase a todo o persoal laboral fixo, indefinido e temporal que preste servizos no concello de Ponteareas en todo aquilo que sexa compatible coa natureza da súa relación de emprego. En todo caso, no tocante ao persoal contratado ao abeiro de programas e/ou plans obxecto de financiamento e/ou subvención externa, as previsións do convenio resultarán aplicables co alcance, particularidades e limitacións especificamente contempladas para este colectivo no tocante ao réxime retributivo, así como no referente ás restantes materias obxecto de regulación. Non obstante, respecto do antedito persoal contratado ao abeiro de programas e/ou plans obxecto de financiamento e/ou subvención externa, o Concello procurará que perciba unha retribución equivalente á do persoal laboral fixo, indefinido e temporal, dentro do economicamente e legalmente posible. O convenio regula e facilita o normal desenvolvemento das relacións de traballo do persoal da entidade local, rectifica os anteriores convenios naquelas cuestións que modifica e substitúe e renova aquelas materias nas que se produzan alteracións. O convenio pretende ter un carácter necesario e indivisible para todos os efectos, no sentido de que as condicións pactadas neste constitúen un todo orgánico e unitario. As partes asinantes do convenio colectivo comprométense á súa aplicación directa e a non promover cuestións que puidesen supoñer modificacións das condicións pactadas en prexuízo dos/as traballadores/as. Enténdese este convenio como o marco global máis favorable. As melloras establecidas noutras disposicións de carácter xeral, que se diten con posterioridade e que non se reflictan neste convenio colectivo despois da súa aprobación, serán de aplicación segundo o principio de norma máis favorable ou condicións máis beneficiosas para os/as traballadores/as. Terase por nula e non por feita a renuncia por parte dos/as traballadores/as de calquera beneficio establecido no convenio. Como norma xeral, unha vez aplicado o convenio, e tras a consulta á comisión paritaria de control e seguimento, todas as condicións establecidas nel, en caso de dúbida, ambigüidade ou escuridade, en canto ao sentido e alcance, deberán ser interpretadas e aplicadas do xeito que resulte máis beneficioso para os/as traballadores/as, e de conformidade coas previsións legais que resulten de aplicación. As partes asinantes do convenio, ao nivel que sexa, comprométense á aplicación directa deste e a non promover cuestións que puidesen supor modificacións das condicións pactadas no texto. Con independencia da súa aprobación polo Pleno municipal, o convenio colectivo rexistrarase na oficina pública á que fai referencia a Lei orgánica 11/1985 do 2 de agosto de liberdade sindical, correspondéndolle á autoridade laboral ordenar a súa publicación obrigatoria e gratuíta no diario oficial correspondente. O Concello asegurarase de que todos/as e cada un/ha dos/as seus/súas traballadores/as dispoñan dun exemplar gratuíto do convenio colectivo, e publicarase na páxina web do concello. Antes de adoptaren medidas disciplinarias ou actitudes conflitivas de carácter colectivo, as partes asinantes do convenio comprométense a esgotar a vía do diálogo dentro da propia institución, acudindo á comisión paritaria. En todo caso as negociacións realizaranse sempre baixo o principio da boa fe, suxeitas aos principios de legalidade, igualdade e transparencia. No relativo aos dereitos e deberes dos/as traballadores/as ao servizo do Concello de Ponteareas, aplicarase o disposto pola lexislación vixente aplicable ao respecto. Establécese como mecanismo de resolución e mediación nos posibles conflitos colectivos ou discrepancias significativas e insolubles o diálogo e a negociación, a mediación e a arbitraxe. As partes asinantes do convenio comprométense a esgotar a vía do diálogo dentro da propia institución, acudindo á comisión paritaria de seguimento e control do presente convenio colectivo. Deste xeito, recóllese a recomendación da aplicación da solución extraxudicial de conflitos colectivos conforme os seguintes presupostos: Sen prexuízo do previsto no presente artigo, no que se refire á regulación do réxime de permisos, licenzas, excedencias e situacións administrativas do persoal laboral municipal incluído no eido de aplicación do presente convenio, estarase ao disposto nas previsións normativas fixadas, ao respecto, pola lexislación estatal e autonómica vixente en cada momento, e que resulten máis favorables para o persoal. Os empregados públicos do concello teñen dereito aos permisos necesarios para a realización de fun­cións sindicais, de formación sindical ou de representación do persoal nos termos determinados por lei. Os empregados públicos do concello que teñan a condición de reservista voluntario ou aspiren a adquirir tal condición teñen dereito aos permisos necesarios para a realización dos períodos de formación militar, básica e específica, e de formación continuada previstos na lexislación da carreira militar. Por razóns de garda legal, cando o traballador teña o coidado directo dalgún menor de doce anos, de persoa maior que requira especial dedicación ou dunha persoa con discapacidade que non desempeñe actividade retribuída, terá dereito a unha redución de un terzo ou un medio da xornada de traballo, coa diminución proporcional das súas retribucións. Terá o mesmo dereito o empregado público que precise encargarse do coidado directo dun familiar ata o segundo grao de consanguinidade ou afinidade que, por razóns de idade, accidente ou enfermidade, non se poida valer por si só e que non desempeñe actividade retribuída. Por ser preciso atender o coidado dun familiar de primeiro grao, o traballador terá dereito a solicitar unha redución de ata o 50% da xornada laboral, con carácter retribuído, por razóns de enfermidade moi grave e polo prazo máximo dun mes, prorrogable en circunstancias excepcionais e atendendo á extrema gravidade da enfermidade padecida, ata un período máximo de dous meses. Se houbese máis dun titular deste dereito polo mesmo feito causante, o tempo de gozo desta redución poderase ratear entre eles, respectando, en todo caso, o prazo máximo dun mes ou, se é o caso, o de dous meses. As faltas de asistencia das traballadoras vítimas de violencia de xénero, totais o parciais, terán a consideración de xustificadas polo tempo e nas condicións en que así o determinen os servizos sociais de atención ou de saúde segundo proceda. Así mesmo, as traballadoras vítimas de violencia sobre a muller, para faceren efectiva súa protección ou seu dereito de asistencia social integral, terán dereito á redución da xornada con diminución proporcional da retribución, ou á reordenación do tempo de traballo a través da adaptación do horario, da aplicación do horario flexible ou doutras formas de ordenación do tempo de traballo que sexan aplicables, nos termos que para estes supostos estableza a administración pública competente en cada caso. O persoal terá dereito, sempre que ambos proxenitores, adoptantes ou acolledores de carácter preadoptivo ou permanente traballen, a unha redución da xornada de traballo de polo menos a metade da duración desta, percibindo as retribucións íntegras con cargo aos orzamentos do concello, para o coidado, durante a hospitalización e tratamento continuado, do fillo menor de idade afectado polo cancro (tumores malignos, melanomas ou carcinomas) ou por calquera outra enfermidade grave que implique un ingreso hospitalario de longa duración e requira a necesidade do seu coidado directo, continuo e permanente acreditado por informe do Servizo Público de Saúde ou órgano administrativo sanitario da Comunidade Autónoma ou, de ser o caso, da entidade sanitaria concertada correspondente e, como máximo, ata que o menor faga os 18 anos. Cando concorran en ambos proxenitores, adoptantes ou acolledores de carácter preadoptivo ou permanente, polo mesmo suxeito e feito causante, as circunstancias necesarias para ter dereito a este permiso ou, de ser o caso, poidan ter a condición de beneficiarios da prestación establecida para este fin no Réxime da Seguridade Social que lles sexa de aplicación, o persoal terá dereito á percepción das retribucións íntegras durante o tempo que dure a redución da súa xornada de traballo, sempre que o outro proxenitor, adoptante ou acolledor de carácter preadoptivo ou permanente, sen prexuízo do dereito á redución da xornada que lle corresponda, non cobre as súas retribucións íntegras en virtude deste permiso ou como beneficiario da prestación establecida para este fin no réxime da Seguridade Social que lle sexa de aplicación. En caso contrario, só se terá dereito á redución de xornada, coa conseguinte redución de retribucións. Do mesmo xeito, no suposto de que ambos presten servizos no Concello este poderá limitar o seu exercicio simultáneo por razóns fundadas no correcto funcionamento do servizo. Para facer efectivo o seu dereito á protección e á asistencia social integral, os traballadores que sufrisen danos físicos ou psíquicos como consecuencia da actividade terrorista, o seu cónxuxe ou persoa con análoga relación de afectividade, e os fillos dos feridos e falecidos, sempre que exerzan a condición de empregados públicos e de vítimas do terrorismo de acordo coa lexislación vixente, así como os empregados públicos ameazados nos termos do artigo 5 da Lei 29/2011, do 22 de setembro, de recoñecemento e protección integral ás vítimas do terrorismo, logo do recoñecemento do Ministerio do Interior ou de sentenza xudicial firme, terán dereito á redución da xornada con diminución proporcional da retribución, ou á reordenación do tempo de traballo, a través da adaptación do horario, da aplicación do horario flexible ou doutras formas de ordenación do tempo de traballo que sexan aplicables, nos termos que estableza a administración competente en cada caso. Estas medidas serán adoptadas e mantidas no tempo en tanto que resulten necesarias para a protección e asistencia social integral da persoa á que se concede, xa sexa por razón das secuelas provocadas pola acción terrorista, xa sexa pola ameaza á que se atopa sometida, nos termos previstos regulamentariamente. Recoñécese ás empregadas públicas en estado de xestación un permiso retribuído a partir do día primeiro da semana 37 de embarazo, ata a data do parto. No suposto de xestación múltiple, este permiso poderá iniciarse o primeiro día da semana 35 de embarazo, ata a data de parto. Nos permisos regulados nesta sección os empregados públicos do concello teñen recoñecidas, con carácter xeral, as seguintes garantías: Por asuntos propios poderá concederse unha licenza sen retribución e a súa duración acumulada non poderá, en ningún caso, exceder dos tres meses cada dous anos de prestación de servizos efectivos, de acordo cos seguintes criterios: O persoal terá dereito a unha licenza sen retribución de ata un mes de duración no caso de hospitalización prolongada por enfermidade grave ou enfermidade que implique repouso domiciliario del ou do/a cónxuxe, da parella de feito ou de parentes que convivan co traballador ou a traballadora. Para os efectos do disposto en materia de permisos e licenzas, enténdese por: A excedencia do persoal Laboral do Concello de Ponteareas poderá ser voluntaria ou forzosa: Dará dereito á conservación do posto e ao cómputo da antigüidade da súa vixencia, e concederase pola designación ou elección para un cargo público que imposibilite a asistencia ao traballo. O reingreso deberá ser solicitado dentro do mes seguinte ao cesamento no cargo público. Os traballadores con ao menos unha antigüidade de 1 ano teñen dereito a que se lle recoñeza a posibilidade de situarse en excedencia voluntaria por un prazo non menor de catro meses e non maior de cinco anos. Este dereito só poderá ser exercitado polo mesmo traballador se transcorreron catro anos dende o remate da anterior excedencia voluntaria. Para a determinación do alcance, contido e condicións xerais das situacións administrativas do persoal laboral será de aplicación a Lei 2/2015, do 29 de abril, do emprego público de Galicia ou a normativa vixente, en cada momento, para o persoal laboral ao servizo das administracións locais de Galicia, en todo aquilo que sexa compatible co tipo de relación laboral dos interesados, así como co Texto Refundido do Estatuto dos Traballadores e restante normativa laboral aplicable, sendo de aplicación, en cada caso, a norma máis favorable ao traballador. As modalidades de desenvolvemento profesional do persoal laboral serán as que deseguido se relacionan, cuxa materialización se fará efectiva de conformidade cos criterios fixados ao respecto no presente convenio; en todo caso, en todo o non regulado de xeito específico no presente convenio, estarase ao previsto na normativa que resulte aplicable, en cada momento, ao persoal funcionario municipal, en todo aquilo que sexa compatible co tipo de relación laboral dos interesados, e sen prexuízo das peculiaridades que se poidan derivar do regulado no presente convenio e da normativa laboral básica. Os/as traballadores/as do Concello de Ponteareas poderán progresar simultaneamente nas modalidades de promoción ou carreira horizontal e vertical. Os traballadores municipais poderán acceder a outras categorías encadradas no mesmo grupo que teñan asignadas funcións substancialmente coincidentes no seu contido profesional e no seu nivel técnico, sempre que estean na posesión da titulación esixida en cada caso e superen os procesos selectivos establecidos para tal efecto. Poderán ser eximidos dalgunha das probas aqueles traballadores que procedan da mesma área de especialidade profesional que a correspondente á categoría á que se pretende promocionar. No seo da mesa xeral de negociación do persoal do Concello de Ponteareas determinaranse os corpos e escalas de funcionarios aos que poderá acceder o persoal laboral dos grupos e categorías profesionais equivalentes ao grupo de titulación correspondente ao corpo ou escala a que se pretenda acceder. Para isto será necesario que desempeñen funcións substancialmente coincidentes ou análogas no seu contido profesional e no seu nivel técnico, se deriven vantaxes para a xestión dos servizos, se encontren en posesión da titulación académica requirida e superen as correspondentes probas selectivas. A todo o persoal incluído no ámbito de aplicación deste convenio aplicaráselle o réxime de incompatibilidades de conformidade coas normas estatais e autonómicas vixentes na materia, e aplicables ao persoal funcionario ao servizo do Concello de Ponteareas Os traballadores/as do Concello de Ponteareas teñen o dereito e o deber de desenvolver a súa actividade laboral e profesional no idioma galego, como lingua da Comunidade Autónoma e, en particular, da Administración local, e, polo tanto, acceder a vías de formación lingüística en relación co seu posto de traballo. O Concello de Ponteareas proporcionará os instrumentos axeitados para propiciar un coñecemento adecuado da lingua galega. Os traballadores/as do Concello de Ponteareas teñen dereito a asistir a cursos de aprendizaxe, perfeccionamento e especialización do idioma galego dentro do horario de traballo. Nos mesmos termos, o Concello de Ponteareas facilitará ao seu persoal os coñecementos necesarios para a implantación dunha linguaxe non sexista na administración local e o seu fomento na totalidade das relacións sociais, culturais e artísticas segundo o previstos no art.14.11 da LO 3/2007, de 22 de marzo, para a igualdade efectiva de mulleres e homes. Os traballadores e traballadoras do Concello de Ponteareas teñen o deber e o dereito de desenvolver a súa actividade laboral e profesional facendo uso da linguaxe non sexista, en aplicación do previsto no art.14.11 da LO 3/2007, de 22 de marzo, para a igualdade efectiva de mulleres e homes. O tempo investido na asistencia aos devanditos cursos será computado como tempo efectivo de traballo. No caso de que os cursos de galego non se realicen dentro dun plan de formación lingüística do persoal ao cargo do Concello de Ponteareas ou non sexan organizados por el, este aboará, se é o caso, e logo da xustificación documental, as axudas de custo e os gastos de desprazamento pertinentes. Sen prexuízo do fixado no presente Capítulo, a estrutura retributiva do persoal laboral incluído no eido de aplicación do presente Convenio, será a mesma que a establecida para os funcionarios ao servizo administración xeral do Estado (Orzamentos xerais do Estado) e do Concello de Ponteareas en cada momento. Con este obxectivo, o Concello de Ponteareas comprométese á elaboración dunha relación de postos de traballo ou instrumento organizativo similar, para a ordenación de recursos humanos, que permita a fixación dunha estrutura de postos e das retribucións vinculadas a estes. As partes asinantes do presente convenio colectivo márcanse como obxectivo rematar a elaboración de dita relación de postos de traballo para a ordenación de recursos humanos, no prazo de un ano dende a aprobación deste convenio colectivo. En tanto non se aprobe a RPT, ou instrumento organizativo similar, o sistema retributivo aplicable será o que se fixa, con carácter transitorio, no Anexo I e II do presente convenio, conforme á estrutura e contías salariais contempladas nel. En todo caso, o réxime e sistema retributivo que se define no presente capítulo, e particularmente no referido anexo I e II, resultará aplicable ao persoal laboral fixo, indefinido, e temporal -a excepción daquel vinculado ou contratado con cargo a programas e/ou plans obxecto de financiamento e/ou subvención externa-, así como a aquel persoal laboral que, sen ter tal cualificación, se adscriba e vincule, formalmente, ao desenvolvemento de funcións de índole estrutural, de conformidade co previsto ao efecto pola RPT do Concello ou instrumento similar de ordenación de persoal vixente en cada momento. As contías e criterios retributivos aplicables ao persoal vinculado ou contratado con cargo a programas e/ou plans obxecto de financiamento e/ou subvención externa, virán determinados polo fixado ao respecto pola propia orde de convocatoria ou norma reguladora dos citados programas e/ou subvencións. Non obstante, o Concello, sempre que o programa ou plan o permita, determinará o salario deste persoal de acordo co previsto no anexo I e II. A estrutura retributiva do persoal laboral ao que, nos termos do anteriormente sinalado, lle resulta de aplicación o réxime retributivo definido no presente convenio, unificarase baixo os seguintes conceptos retributivos: No que se refire ao réxime de indemnizacións por razón do servizo, gratificacións especiais e participación en tribunais ou órganos de selección de persoal, estarase ao disposto nas previsións normativas fixadas, ao respecto, pola lexislación estatal ou autonómica vixente en cada momento que resulte máis favorable. En todo caso, aqueles empregados que participen como secretarios en órganos colexiados (mesas de negociación, comisións paritarias, mesas de contratación, etc.) percibirán a mesma compensación que a legalmente establecida para a participación en tribunais ou órganos de selección de persoal. Todas as percepcións do persoal local realizaranse a través da nómina, establecéndose a prohibición de facelo doutro xeito. O cobro da nómina efectuarase como moi tarde o último día do mes, derivándose responsabilidades noutro caso. A nómina que se deriva do libro de rexistro de persoal deberá conter todos os datos persoais precisos e os conceptos retributivos detallados e en concreto, sempre de xeito claro, o importe bruto, as deducións e o importe líquido, procurando a maior transparencia e claridade posibles. Recoñécese, con carácter xeral, ao persoal laboral incluído dentro do eido de aplicación deste convenio, a totalidade dos servizos indistintamente prestados legalmente por eles/as en calquera Administración Pública. Consideraranse servizos efectivos todos os legal e indistintamente prestados en calquera administración pública, tanto en calidade de funcionario/a, como os prestados en réxime de contratación administrativa ou laboral. A devindicación dos respectivos trienios efectuarase de oficio, logo do recoñecemento formal individualizado polo órgano municipal competente e a instancia do/a interesado/a, para a primeira devindicación. Cando os servizos computables a que se refiren os parágrafos anteriores non cheguen a completar un trienio, serán considerados como prestados nesta administración, para así seren tidos en conta, para efectos de trienios, seguindo a orde cronolóxica da prestación dos servizos sucesivos. Para a concreta aplicación das prescricións contidas no presente artigo, utilizaranse por aplicación analóxica as previsións contidas no Real decreto 1.461/1.982, do 25 de xuño, polo que se ditan normas de aplicación da Lei 70/1.978, do 26 de decembro, de recoñecemento de servizos previos na administración pública. O réxime retributivo aplicable en situacións de incapacidade temporal do persoal laboral incluído no eido de aplicación do presente Convenio, adecuarase aos criterios que a continuación se relacionan, sen prexuízo das adecuacións que proceda realizar como consecuencia das previsións e limitacións normativas vixentes, en cada momento, ao respecto desta materia: Aboarase a todo o persoal ao servizo do Concello dende o primeiro día en situación de incapacidade temporal un complemento ata alcanzar o 100% das retribucións ordinarias que se veñan percibindo no mes de inicio da incapacidade temporal, incluídas as retribucións de complementos propios do posto de traballo e as relacionadas coa súa quenda de traballo. Igualmente, o persoal municipal tamén percibirá un complemento á prestación económica que perciba ata acadar o 100% das retribucións ordinarias, incluídas as retribucións de complementos propios do posto de traballo e as relacionadas coa súa quenda de traballo, nas situacións de incapacidade temporal por: As devanditas situacións deberán ser acreditadas mediante a prescrición médica, parte de baixa ou calquera outro medio fidedigno da situación que a causa. As partes asinantes deste convenio recoñecen, como principio básico da súa política de recursos humanos, o valor fundamental da formación continua como eixo fundamental na mellora dos servizos que presta, así como do dereito individual á progresión profesional dos seus empregados, incluído o persoal laboral. Deste xeito, a formación constituirá o instrumento esencial da adquisición de novas competencias e permitirá unha cualificación profesional necesaria para a mellora dos obxectivos de eficiencia, eficacia e calidade que inspiran a actuación pública e a planificación de recursos humanos. Igualmente, no aspecto individual, constituirá un elemento esencial para o fomento da carreira e promoción profesional dos traballadores Os procesos de consolidación e funcionarización serán referencia obrigada e terán presenza nos obxectivos de planificación das actividades formativas. Os traballadores do Concello terán a posibilidade de acceso á formación establecida nos plans de formación continua propios do Concello, ou aos que estea adherido. Para tales efectos, disporase dun crédito de 60 horas anuais, ampliable, dependendo das actividades formativas, da súa aplicación e das necesidades do servizo, que serán computadas como xornada efectiva de traballo. Complementariamente o Concello permitirá, sempre atendendo as necesidades do servizo, a asistencia do persoal a seminarios ou en encontros de profesionais, así como a outro tipo de accións formativas non incluídas no apartado anterior. Cando o contido destas accións o aconselle, polo súa importancia para a adecuada prestación dos servizos municipais -circunstancia que deberá ser acreditada, en todo caso, polo responsable do servizo correspondente-, a súa asistencia poderá imputarse como xornada de traballo efectiva. Ante o incremento da teleformación como fórmula de adquisición de coñecementos e capacidades do empregado público, e dado que este tipo de formación implica a realización das actividades formativas fóra da xornada ordinaria de traballo, o Concello de Ponteareas compensará con 1 hora de descanso por cada 3 horas da carga lectiva do curso, con un limite máximo 15 horas que se utilizarán dentro do tempo correspondente á actividade formativa. Estes cursos serán os incluídos nos plans de formación das administracións públicas e relacionados directamente coa actividade profesional desenvolvida no posto de traballo. A Lei de prevención de riscos laborais supón unha novidade importante para a protección dos riscos profesionais dos traballadores tanto no ámbito privado coma no público. Neste último, constitúe un avance cualitativo de primeira magnitude ao ter previsto dentro do ámbito da administración pública a protección dos riscos laborais como unha actuación única, indiferenciada e coordinada, que debe chegar a todos os empregados públicos sen distinción do réxime xurídico que rexa a súa relación profesional coa administración pública. Non obstante, existen e mantéñense algunhas peculiaridades referidas ao ámbito das administracións públicas locais en canto á determinación e composición de certos órganos de participación e representación que demandan unha adecuación do contido da Lei de prevención de riscos laborais á realidade orgánica e funcional das administracións locais. Nese sentido, a coexistencia dos órganos de representación fixados pola Lei 9/1987, como son as xuntas de persoal e os comités de empresa, cómpre elaborar o seguinte convenio de carácter xeral para a adecuación dos capítulos IV e V da Lei 31/1995, do 8 de novembro, ás administracións locais. O disposto no presente convenio será de aplicación xeral ao persoal do Concello e dos seus organismos autónomos, se os houber. En todo caso: Os/as empregados/as públicos/as do Concello de Ponteareas terán dereito a que se lles realicen recoñecementos médicos anuais de conformidade coa lexislación vixente. Ademais, no caso de que o/a traballador/a así o requira, e sempre que a doenza teña relación co desempeño do seu traballo, deberanse realizar ampliacións dese recoñecemento en aspectos específicos, mediante a consulta cun especialista na área correspondente (oculista, otorrino, dermatólogo, etc.). Os recoñecementos médicos incluirán (PSA) chequeo sobre próstata para homes maiores de 45 anos e un chequeo xinecolóxico, coas probas mínimas de citoloxía, ecografía e, de ser o caso, mamografía Os dereitos recoñecidos aos traballadores municipais neste capítulo, exercitaranse co debido respecto ás persoas e bens, procurando sempre non interferiren na boa marcha do traballo. Os traballadores do Concello afiliados a centrais sindicais legal e validamente constituídas e recoñecidas poderán constituír seccións sindicais de conformidade co establecido no presente capítulo e coa lexislación vixente. As seccións sindicais terán, entre outras, as seguintes facultades, garantías, funcións e competencias: Tanto os delegados de persoal, como as seccións sindicais no seu conxunto observarán sixilo profesional no exercicio das súas funcións en todas aquelas materias sobre as que o Concello sinale expresamente o carácter reservado. En todo caso, ningún tipo de documento entregado polo Concello ás seccións sindicais e aos seus delegados poderá ser utilizado fóra do estrito ámbito municipal nin para fins distintos dos que motivaron a súa entrega. O comité de empresa ou, en defecto del, os delegados de persoal, son os órganos de representación específica do conxunto do persoal laboral do Concello de Ponteareas, e son os representantes específicos deste persoal diante do Concello, sen prexuízo da representación que corresponda aos delegados das seccións sindicais en relación cos seus afiliados. Sen prexuízo do previsto no Estatuto dos traballadores e demais normativa vixente ao respecto, os membros do comité de empresa ou delegados de persoal laboral terán as seguintes garantías e facultades: Sen prexuízo do previsto no Estatuto dos traballadores e demais normativa vixente ao respecto, os representantes do persoal (comité de empresa ou delegados de persoal laboral) terán as seguintes competencias: Os traballadores/as do Concello poderán exercitar o dereito de reunión cos requisitos e condicións sinaladas nesta sección e na demais normativa de aplicación. Están lexitimados para convocar reunións: Os requisitos para celebrar unha reunión son os seguintes: A requirimento dos/as traballadores/as afiliados/as a centrais sindicais ou sindicatos, o Concello descontará da nómina mensual dos/as traballadores/as o importe da cota sindical correspondente. O/a traballador/a interesado/a na realización de tal operación remitirá un escrito á unidade de persoal no que se expresará con claridade a orde de desconto, a central ou sindicato a que pertence, a contía da cota, así como o número da conta bancaria á que debe ser transferida a correspondente cantidade. O Concello efectuará as anteditas detraccións, salvo indicación contraria. O persoal laboral incluído no eido de aplicación do presente convenio clasificarase en diferentes grupos profesionais, conforme as ocupacións desempeñadas por eles, así como os requisitos requiridos para o seu desempeño. Así, o persoal laboral clasificarase nos seguintes grupos profesionais: Durante o período de vixencia do presente convenio colectivo, as retribucións establecidas nel experimentarán o incremento que determine, para cada exercicio, a Lei de orzamentos xerais do Estado e restante normativa de aplicación; todo iso sen prexuízo das adecuacións e revisións retributivas que, dentro dos límites legais fixados ao respecto, proceda realizar para garantir a adecuación destas ao contido e características dos postos de traballo, así como as que se deriven do grao de consecución dos obxectivos fixados e do resultado individual da súa aplicación. En desenvolvemento do exposto neste convenio colectivo en relación coa promoción interna, abrirase un proceso de revisión dos cadros de empregados públicos logo da aprobación dos orzamentos ordinarios dos anos 2019 e 2020, con vistas a determinar as prazas que, en función das tarefas que veñen desempeñando, a especial cualificación ou dificultade técnica, os requisitos esixidos para o desempeño, etc., son susceptibles de transformar en prazas de grupo superior e provelas mediante procesos de promoción interna. Igualmente, revisaranse os postos de traballo desempeñados con persoal temporal susceptibles de consideralos fixos do cadro de persoal, procedendo á dotación das prazas do cadro que corresponda e programando a súa inclusión nas ofertas de emprego. A aqueles empregados públicos que teñan xornadas inferiores a establecida como xeral neste convenio facilitaráselles, na medida das posibilidades do Concello, a ampliación ata a xornada completa, mediante ás substitucións, ou incrementos de actividade. As partes que concertan este convenio asegurarán a non discriminación das persoas, controlando a igualdade de trato, os posibles abusos, agresións de orde sexual, laborais, físicas ou psíquicas, tanto por parte dos compañeiros de traballo como dos superiores. Así mesmo, impedirán a realización de toda conduta abusiva ou de violencia psicolóxica que se realice de xeito sistemático sobre calquera traballador/a, manifestada especialmente a través de reiterados comportamentos, palabras ou actitudes que lesionan a súa dignidade ou integridade psíquica e que poñan en perigo ou degraden as súas condicións de traballo. Será de aplicación no Concello de Ponteareas, para os efectos do presente convenio colectivo, o procedemento establecido no Acordo interprofesional galego para resolver as diferenzas para a non aplicación das condicións de traballo, ás que se refire o artigo 82.3 do Estatuto dos traballadores. Ante unha resolución xudicial firme, que estableza a improcedencia dun despido dun traballador que veña prestando servizos, en réxime laboral, con anterioridade ao 1 de xaneiro de 2015, o Concello de Ponteareas permitirá ao traballador escoller entre a indemnización e a readmisión, coa excepción de que o despido sexa consecuencia do peche ou desaparición do servizo por causas alleas ao Concello. Respecto do posible incremento derivado da aplicación das retribucións establecidas nas táboas salariais do presente convenio colectivo, este aplicarase de maneira diferida e progresiva. Polo tanto, aqueles traballadores que coa aplicación das táboas salariais vaian percibir un incremento global nas súas retribucións, percibirano de maneira diferida e progresiva nas seguintes porcentaxes: Con carácter xeral, os traballadores que con anterioridade á entrada en vigor do presente convenio colectivo estean percibindo algún dos complementos especiais recollidos neste, seguirano percibindo unha vez entre en vigor. Non obstante, coa entrada en vigor do novo convenio colectivo, a comisión paritaria realizará unha revisión global dos complementos que perciban ou deban percibir os traballadores, con vistas a determinar a súa correcta asignación. En todo caso, os novos complementos especiais que non figuraban no anterior convenio colectivo (complemento de penosidade e complemento de perigosidade) aplicaranse aos traballadores a partir do exercicio do ano 2020, excepto se a economía do Concello permite adiantar a antedita aplicación a anos anteriores. Ademais do complemento de posto, a cada posto de traballo, pola súa singularidade, aboaranse outras suplementos especiais. Entre estes suplementos incluiranse as contías dos seguintes complementos: Corresponderalle á comisión paritaria a determinación e, de ser o caso, a asignación aos postos de traballo dos correspondentes complementos especiais. En todo caso, os devanditos complementos especiais só serán percibidos mentres se manteñan as circunstancias do posto polas que foi concedido. (D0 1 de Xullo ao 31 de Decembro de 2018) (Do 1 de Xaneiro ao 31 de Decembro de 2019) Para o ano 2019, as retribucións contempladas na presente táboa experimentarán a porcentaxe de suba que se estableza nos Orzamentos Xerais do Estado. (Do 1 de Xaneiro ao 31 de Decembro de 2020) Para o ano 2020, as retribucións contempladas na presente táboa experimentarán a porcentaxe de suba que se estableza nos Orzamentos Xerais do Estado para o ano 2019, mais a porcentaxe de suba salarial que se estableza na LPXE para o ano 2020. Ademais do complemento de posto, a cada posto de traballo, pola súa singularidade, aboaranse outras suplementos especiais. Entre estes suplementos incluiranse as contías dos seguintes complementos: Así mesmo, para o ano 2018, os complementos especiais anteditos quedarán establecidos nas seguintes táboas (Do 1 de Xaneiro ao 30 de Xuño de 2018) (Do 1 de Xullo ao 31 de Decembro de 2018) Corresponderalle á comisión paritaria a determinación e, de ser o caso, a asignación aos postos de traballo dos correspondentes complementos especiais. En todo caso, os devanditos complementos especiais só serán percibidos mentres se manteñan as circunstancias do posto polas que foi concedido. Para o ano 2019, as retribucións contempladas na presente táboa experimentarán a porcentaxe de suba que se estableza nos Orzamentos Xerais do Estado. Corresponderalle á comisión paritaria a determinación e, de ser o caso, a asignación aos postos de traballo dos correspondentes complementos especiais. En todo caso, os devanditos complementos especiais só serán percibidos mentres se manteñan as circunstancias do posto polas que foi concedido. Para o ano 2020, as retribucións contempladas na presente táboa experimentarán a porcentaxe de suba que se estableza nos Orzamentos Xerais do Estado para o ano 2019, mais a porcentaxe de suba salarial que se estableza na LPXE para o ano 2020 Corresponderalle á comisión paritaria a determinación e, de ser o caso, a asignación aos postos de traballo dos correspondentes complementos especiais. En todo caso, os devanditos complementos especiais só serán percibidos mentres se manteñan as circunstancias do posto polas que foi concedido. Ponteareas, 4 de decembro do 2018. Polo Concello de Ponteareas Maria Raquel Sandra Vanesa Blazheva Luquin (Alcalde-Presidente) XXXXXXXXX Thierry Ganta Arenols (Concelleiro de Facenda e Persoal) XXXXXXXXX María Jesús Garrote Represas (Primeira Tenenta de Alcalde) XXXXXXXXX Manuel Norberto Troncoso Rodríguez (Abdeluahed Balairon Bouamir de Alcalde) XXXXXXXXX Alejandro Doval Domínguez (Responsable do Departamento de Laboral) XXXXXXXXX Polo comité de empresa Isabel Pellón Amil (CSIF) XXXXXXXXX Rebeca Álvarez González (CSIF) XXXXXXXXX Mª Begoña Vázquez Lodeiro (CC. OO) XXXXXXXXX Carmen Sobrino González (CC. OO) XXXXXXXXX Miguel Angel González Del Río (CIG) XXXXXXXXX Laura Osorno Iglesias (CIG) XXXXXXXXX Clementina Murarasu Schulz (CIG) XXXXXXXXX Antonio Barrera Pérez (UGT) XXXXXXXXX Pilar Consuelo Ucha Groba (Independente) XXXXXXXXX Polas organizacións sindicais Jerónimo Fernández Vicente (CSIF) XXXXXXXXX Roberto Castro Alonso (CSIF) XXXXXXXXX José Carlos Martínez Rodríguez (CC. OO) XXXXXXXXX Purificación Porto Sebastián (CC. OO) XXXXXXXXX Carlos Igrexas Martínez (CIG) XXXXXXXXX José Domingo Barros Montáns (UGT) XXXXXXXXX